РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 42

от извънредно заседание на Комисия ”Професионална квалификация и 
информационни технологии”,
проведено на 14.12.2016 г.

Днес, 14.12.2016 г. /сряда/ от 11,45 часа се проведе заседание на комисия “Професионална квалификация и информационни технологии”, в състав:

         ПРЕДСЕДАТЕЛ: Румен Георгиев 
                  ЧЛЕНОВЕ: Даниела Костова	          
                                                    Елка Атанасова 
Юлиана Колева 
        Галина Карагьозова 
        Мария Кузманова 

На заседанието присъстваха експертните сътрудници към комисията: инж. Валери Михайлов – директор дирекция „ИТСС“, инж. Светослав Неделчев – началник отдел „ИОВСС“, АВСС АВСС и Юлиана Стойнева – младши експерт – юрисконсулт, отдел „ЮОДКВСС“, дирекция „Правна“, АВСС.

1.ОТНОСНО: Извлечение от решение на Комисия по правни и институционални въпроси по протокол № 41/05.12.2016 г. относно информация за изпълнение на препоръките от Доклада за оценка на България от Четвъртия кръг на мониторинга на Групата държави срещу корупцията /ГРЕКО/ на тема „Превенция на корупцията по отношение на народните представители, съдиите и прокурорите” за периода септември-декември 2016 г. (Отложена по протокол № 41 от 12.12.2016 г.)
Приложение: Писмо от НИП вх.№ ВСС-989/14.12.2016 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :
						 
1.1. Приема подготвените отговори по препоръки 10 и 16. По отношение на препоръки 11 и 17 в отговорите да се включи онформацията от писмото на Националния индтитут на правосъдието.
1.2. Изпраща информацията на дирекция „Международна дейност”, АВСС.

 2.ОТНОСНО: Подготовка на проектни предложения за кандидатстване от страна на ВСС по ОП ”Добро управление” по мерките от Пътната карта за изпълнение на Стратегията за въвеждане на електронно управление и електронно правосъдие в сектор „Правосъдие” 2014-2020 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1. Приема подготвените за внасяне в Пленума на ВСС на 15.12.2016 г. проектни предложения в окончателен вариант. 

3.ОТНОСНО: Писмо от Окръжен съд гр. Сливен относно предаване на дълготрайни материални активи, доставени по проект на програма PHARE BG-2003-004-937.08.02, Лот 2 от МП. (Отложена по протокол № 38 от 21.11.2016 г.)
По предложение на Дирекция „Бюджет и финанси“

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

3.1. Указва на съдилищата дълготрайните материални активи - сървъри, доставени по проект на програма PHARE BG-2003-004-937.08.02, Лот 2 от Министерството на правосъдието и отчитани в органите на съдебната власт като чужди активи, да бъдат заведени балансово.

4.ОТНОСНО: Хронограма на изборите на членове на ВСС от квотата на съдиите, прокурорите и следователите през 2017 г. (Отложена по протокол № 41 от 12.12.2016 г.)

                                                                                                                  ПРОЕКТ

Комисия ”Професионална квалификация и информационни технологии” предлага на Пленума на Висшия съдебен съвет да приеме следното решение:

ПЛЕНУМЪТ НА ВИСШИЯ СЪДЕБЕН СЪВЕТ
РЕШИ:

4.1. ПРИЕМА ХРОНОГРАМА за провеждане на пряк избор на членове на 8-мия състав на ВСС от съдиите, прокурорите и следователите съгласно предложения първи/втори вариант.

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ